《沁园春 三教一理》
宋代·王玠

道曰金丹，儒曰太极，释曰玄珠。矧三教之道，本来同祖，心存至德，性悟真如。

阖辟机关，抽添运用，返照回光复本初。休分别，那些儿妙处，无字称呼。

虚中状若蓬壶。寂静形忘一也无。问三教根宗，谷神不死，灵源澄彻，诚意如愚。

五气朝元，五常合一，五眼圆明烁太虚。仙儒佛，派殊而理一，到底同途。

作者简介：（?—1132）宋长洲人，一作善化人，字介玉。为舒蕲镇抚使孔彦舟幕属。彦舟谋叛，问计于玠，玠谕以顺逆，彦舟怒而囚之。逾数日复问之，玠言词愈切，因与妻子俱被害于龙眼矶。